CELEX: 62009TN0414
Language: el
Date: 2009-10-14 00:00:00
Title: Υπόθεση T-414/09: Προσφυγή της 14ης Οκτωβρίου 2009 — Henkel κατά ΓΕΕΑ — JLO Holding (LIVE)

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/36
            
         Προσφυγή της 14ης Οκτωβρίου 2009 — Henkel κατά ΓΕΕΑ — JLO Holding (LIVE)
   (Υπόθεση T-414/09)
   2009/C 312/59
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Henkel AG & Co. KGaA (Ντίσελντορφ, Γερμανία) (εκπρόσωπος: C. Milbradt, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: JLO Holding Company LLC (Santa Monica, Ηνωμένες Πολιτείες της Αμερικής)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 30ής Ιουλίου 2009 (υπόθεση R 609/2008-1), καθόσον ο δικαιούχος του κοινοτικού σήματος αριθ. 984 245 («LIVE») κηρύχθηκε έκπτωτος των δικαιωμάτων του για τα προϊόντα: σαπούνια, είδη αρωματοποιίας και καλλυντικά,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «LIVE» για προϊόντα της κλάσης 3 (κοινοτικό σήμα αριθ. 984 245).
   
      Δικαιούχος του κοινοτικού σήματος: Η προσφεύγουσα.
   
      Αιτούσα την κήρυξη της ακυρότητας του κοινοτικού σήματος: Η εταιρία JLO Holding Company, LLC.
   
      Απόφαση του τμήματος ακυρώσεως: Μερική έκπτωση του δικαιούχου από τα δικαιώματα που αντλεί από το κοινοτικό σήμα.
   
      Απόφαση του τμήματος προσφυγών: Μερική ακύρωση της αποφάσεως του τμήματος ακυρώσεως και μερική έκπτωση του δικαιούχου από τα δικαιώματα που αντλεί από το κοινοτικό σήμα.
   
      Λόγοι ακυρώσεως: Παράβαση του άρθρου 51, παράγραφος 1, στοιχείο α’, σε συνδυασμό με το άρθρο 51, παράγραφος 2, του κανονισμού (ΕΚ) 207/2009 (1), καθόσον η αναγκαία για τη διατήρηση των δικαιωμάτων επί του σήματος χρήση των επίμαχων σημάτων έχει αποδειχθεί ακόμη και για τα σαπούνια, τα είδη αρωματοποιίας και τα καλλυντικά.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).